***Siniša HRGOVIĆ***

*Ministarstvo poljoprivrede, Uprava za stručnu podršku razvoju poljoprivrede i ribarstva*

**obran prvi od četiri komparativna pokusa kukuruza**

Na pokušalištu Tenja, a u suradnji sa Fakultetom agrobiotehničkih znanosti Osijek, 06.10.2020. obran je prvi od četiri komparativna pokusa, koji drugu godinu za redom u suradnji sa svim zainteresiranim sjemenskim kućama u RH provodi Ministarstvo poljoprivrede, Uprava za stručnu podršku razvoju poljoprivrede i ribarstva.

U vrlo zahtjevnoj godini, koju je na ovoj lokaciji, pratilo više stresnih faza tijekom vegetacije (sušna, hladna i vrlo topla razdoblja) ostvareni su sasvim solidni i iznad prosječni rezultati prinosa zrna.

Za ovu priliku, dok se svi parametri i svi pokusi ne analiziraju, prenosimo prosječne vrijednosti ostvarene u pokusu.

***PRINOS SUHOG ZRNA***

13042 kg/ha, a kretao se u rasponu od 10500 do 14800 kg/ha

***VLAGA U BERBI***

16,8 %, sa rasponom od 14,8 do 19,9 %

***REZULTATI PO FAO SKUPINAMA***

|  |  |  |  |
| --- | --- | --- | --- |
| ***FAO SKUPINA*** | ***VLAGA ZRNA*** | ***BROJ HIBRIDA*** | ***PRINOS SUHOG ZRNA kg/ha*** |
| ***300*** | ***16,0*** | ***14*** | ***13182*** |
| ***400*** | ***16,6*** | ***17*** | ***12887*** |
| ***500*** | ***17,7*** | ***15*** | ***13087*** |

Na ovome pokusu prema prosječnim rezultatima definitivno će vegetacijska skupina FAO 300 imati i prosječno najbolje ekonomske rezultate. Prosječno gledano, analizom svih inputa karakterističnih za ovaj pokus, trošak proizvodnje po ha iznosi 4475,00 kn, a bruto vrijednost ostvarenog prinosa sirovog zrna (ovisiti će o otkupnoj cijeni) simulirano bi mogla iznositi od 9300 – 10600 kn/ha.